1927 ජනවාරි 23 දින කැලණි රාජ මහා විහාරස්ථානයේ නව ඉදිකිරීම් සඳහා මුල්ගල හෙලේනා විජයවර්ධන ළමා තැනිය විසින් තබා කටයුතු සිදුවෙමින් තිබියදී ළමා තැනිය රෝගාතුර වූවාය. ඒ පක්ෂගාත රෝගය වැලඳීමෙනි. තම දරුවන් සියලු දෙනා ඈ වෙතට කැඳවා තමාගේ මරණයට පෙර කැලණි විහාරයේ වැඩ කටයුතු කෙසේ හෝ අවසන් කරන ලෙස ඇය ඉල්ලා සිටියාය. ඇයට දරුවන් නව දෙනෙකු සිටි අතර ඉන් හත්දෙනෙක්ම පිරිමි දරුවෝ වූහ. ලේක්හවුස් නිර්මාතෘ ඩී.ආර්. විජයවර්ධන ද එක් පුත්‍රයෙකු විය. ඩී.ආර්.ගේ වැඩිමහල් සොහෝදරයා වූ ඩී.සී. විජයවර්ධන මහතා අනතුරුව කැලණි විහාරස්ථානයේ භාරකරු ලෙස කටයුතු කරන අතර 2500 බුද්ධ ජයන්තිය වෙනුවෙන් ප්‍රකාශ කෙරුණ රිවොල්ට් ඉන් ද ටෙම්පල් කෘතියේ කතුවරයා ද ඔහුය. 1956 බණ්ඩාරනායක ආණ්ඩුවේ ඇමති මණ්ඩල සාමාජිකයකු වූ විමලා විජයවර්ධන ඔහුගේ භාර්යාවයි.
කැලණි රාජ මහා විහාරස්ථානයේ නව ඉදිකිරීම් සදහා මුල්ගල තැබුවේ කවදාද?
1927 ජනවාරි 23 දින